**Ministru kabineta noteikumu projekta "Grozījumi** **Ministru kabineta 2009. gada 27. oktobra noteikumos Nr. 1250 "Noteikumi par valsts nodevu par īpašuma tiesību un ķīlas tiesību nostiprināšanu zemesgrāmatā"" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts "Grozījumi Ministru kabineta 2009. gada 27. oktobra noteikumos Nr. 1250 "Noteikumi par valsts nodevu par īpašuma tiesību un ķīlas tiesību nostiprināšanu zemesgrāmatā"" (turpmāk – noteikumu projekts) paredz ar 2021. gada 1. jūliju atvieglot īpašuma tiesību nostiprināšanu, samazinot valsts nodevu procentuālo likmi par īpašuma tiesību nostiprināšanu zemesgrāmatā noteiktos atsavināšanas gadījumos fiziskām un juridiskām personām.Noteikumu projektā paredzēts spēkā stāšanās datums – 2021. gada 1. jūlijs. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts izstrādāts pēc Tieslietu ministrijas iniciatīvas, ņemot vērā likumprojekta "Grozījumi Zemesgrāmatu likumā" Nr. 858/Lp13, kas 2021. gada 10. jūnijā pieņemts Saeimā 3. lasījumā, (turpmāk – likumprojekts) 6. pantā doto uzdevumu Ministru kabinetam. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar likumprojekta 6. pantā ietverto uzdevumu Ministru kabinetam līdz 2021. gada 1. jūlijam uzdots izdarīt grozījumus Ministru kabineta 2009. gada 27. oktobra noteikumos Nr. 1250 "Noteikumi par valsts nodevu par īpašuma tiesību un ķīlas tiesību nostiprināšanu zemesgrāmatā" (turpmāk – noteikumi Nr. 1250) un valsts nodevu par īpašuma tiesību nostiprināšanu zemesgrāmatā par katru nekustamo īpašumu noteikt šādā apmērā:1) zemes īpašuma vai zemes un būvju īpašuma, vai būvju īpašuma, kura sastāvā ietilpst dzīvojamā māja (tajā skaitā ar to funkcionāli saistītās ēkas un būves), atsavināšana fiziskajai personai, pamatojoties uz līgumu vai uz tiesas lēmumu par izsoles akta apstiprināšanu vai tiesas lēmumu par nekustamā īpašuma nostiprināšanu nosolītājam, līdzīpašniekam vai kreditoram, — 1,5 procenti no nekustamā īpašuma vērtības (*euro*); 2) zemes un būvju īpašuma vai būvju īpašuma, kura sastāvā ietilpst tikai nedzīvojamā ēka vai nedzīvojamās ēkas un ar tām saistītās inženierbūves, atsavināšana fiziskajai personai, pamatojoties uz līgumu vai uz tiesas lēmumu par izsoles akta apstiprināšanu vai tiesas lēmumu par nekustamā īpašuma nostiprināšanu nosolītājam, līdzīpašniekam vai kreditoram, — 1,5 procenti no nekustamā īpašuma vērtības (*euro*);3) dzīvokļa īpašuma atsavināšana juridiskajai personai, kas veic komercdarbību, pamatojoties uz līgumu vai uz tiesas lēmumu par izsoles akta apstiprināšanu vai tiesas lēmumu par nekustamā īpašuma nostiprināšanu nosolītājam, līdzīpašniekam vai kreditoram, — divi procenti no dzīvokļa īpašuma vērtības (*euro*).Noteikumu Nr. 1250 5. punkts noteic, ka valsts nodevu par īpašuma tiesību nostiprināšanu zemesgrāmatā par katru nekustamo īpašumu nosaka šādā apmērā:1. zemes īpašuma vai zemes un būvju īpašuma, vai būvju īpašuma, kura sastāvā ietilpst dzīvojamā māja (tajā skaitā ar to funkcionāli saistītās ēkas un būves), atsavināšana uz līguma vai tiesas lēmuma pamata par izsoles akta apstiprināšanu vai uz tiesas lēmuma pamata par nekustamā īpašuma nostiprināšanu nosolītājam, līdzīpašniekam vai kreditoram – 2 % no nekustamā īpašuma vērtības (*euro*);2. zemes un būvju īpašuma vai būvju īpašuma, kura sastāvā ietilpst tikai nedzīvojamā ēka vai nedzīvojamās ēkas un ar tām saistītās inženierbūves, atsavināšana uz līguma vai tiesas lēmuma pamata par izsoles akta apstiprināšanu vai uz tiesas lēmuma pamata par nekustamā īpašuma nostiprināšanu nosolītājam, līdzīpašniekam vai kreditoram – 2 % no nekustamā īpašuma vērtības (*euro*);3. īpašuma atsavināšana uz dāvinājuma līguma pamata – 3 % no nekustamā īpašuma vērtības (*euro*);4. nekustamā īpašuma ieguldīšana kapitālsabiedrības pamatkapitālā – 1 % no kapitālsabiedrības pamatkapitālā ieguldāmās nekustamā īpašuma ieguldījuma summas (*euro*);5. dzīvokļa īpašuma atsavināšana juridiskai personai, kas veic komercdarbību, uz līguma vai tiesas lēmuma pamata par izsoles akta apstiprināšanu vai uz tiesas lēmuma pamata par nekustamā īpašuma nostiprināšanu nosolītājam, līdzīpašniekam vai kreditoram – 6 % no dzīvokļa īpašuma vērtības (*euro*).Atbilstoši likumprojektā noteiktajam Ministru kabinetam noteiktos gadījumos, kad īpašumtiesības nostiprināmas zemesgrāmatā, nepieciešams pārskatīt noteikumos Nr. 1250 noteikto valsts nodevu apmēru. Kā uzsvērts priekšlikuma pamatojumā, *valsts nodevu apmēri par īpašuma tiesību nostiprināšanu zemesgrāmatā par īpašuma atsavināšanu fiziskai personai un par dzīvokļa īpašuma atsavināšanu juridiskai personai, kas veic komercdarbību, šobrīd ir noteikti nesamērīgi augsti. Ar priekšlikumu paredzēts tos samazināt, proti, valsts nodevas apmēru fiziskai personai no šobrīd noteiktajiem 2 % samazināt uz 1,5 % no īpašuma vērtības, savukārt juridiskai personai par dzīvokļa īpašuma nostiprināšanu no 6% samazināt uz 2 % no īpašuma vērtības. Fiziskām personām noteiktās valsts nodevas jāsamazina, lai nodrošinātu lētāku mājokļu pieejamību.[[1]](#footnote-1).*Norādāms, ka arī biedrība "Latvijas Darba devēju konfederācija" savā izvērtējumā par atkārtotuLatvijas Atveseļošanas un noturības mehānisma (ANM) plāna projektu mājokļu būvniecības sakarā, kas iesniegts Tieslietu ministrijā ar 2021. gada 8. aprīļa vēstuli Nr. 2-10/24, norādījusi, lai sekmētu mājokļu tirgus attīstību – mājokļu apriti un to apsaimniekošanu, nepieciešams papildināt minēto plānu ar konkrētiem pasākumiem reformu sadaļā, tajā skaitā, norādot, ka ir jāsamazina zemesgrāmatu nodevas.Ņemot vērā to, ka atbilstoši likumprojektam valsts nodevas likmes tiek noteiktas atbilstoši subjektam, uz kura īpašuma tiesības nostiprināmas, proti, fizisku vai juridisku personu, uzskatāms, ka noteikumu Nr. 1250 5. punkts ir precizējams, apvienojot regulējumu atbilstoši tam, vai īpašuma tiesības nostiprināmas fiziskai vai juridiskai personai. Ievērojot minēto, noteikumu Nr. 1250 5. punktā noteiktais regulējums precizējams. Attiecīgi precizējams arī noteikumu Nr. 1250 6. punkts, svītrojot no tā atsauci uz 5.2. apakšpunktu, kas turpmāk noteiks valsts nodevas likmi gadījumā, ja īpašumu iegūst juridiska persona. Ņemot vērā minēto, izstrādāts noteikumu projekts, kas paredz samazināt valsts nodevas par īpašuma tiesību nostiprināšanu zemesgrāmatā, pamatojoties uz īpašuma atsavināšanu uz līguma vai tiesas lēmuma pamata par izsoles akta apstiprināšanu vai uz tiesas lēmuma pamata par nekustamā īpašuma nostiprināšanu, apmērus. Proti, noteikumu projekts paredz izteikt noteikumu Nr. 1250 5. punktu jaunā redakcijā, nosakot, ka valsts nodevu par īpašuma tiesību nostiprināšanu zemesgrāmatā par katru nekustamo īpašumu nosaka šādā apmērā:1. īpašuma atsavināšana uz līguma vai tiesas lēmuma pamata par izsoles akta apstiprināšanu vai uz tiesas lēmuma pamata par nekustamā īpašuma nostiprināšanu nosolītājam, līdzīpašniekam vai kreditoram – 1,5 % no nekustamā īpašuma vērtības (*euro*), ja īpašuma tiesības iegūst fiziska persona;2. īpašuma atsavināšana uz līguma vai tiesas lēmuma pamata par izsoles akta apstiprināšanu vai uz tiesas lēmuma pamata par nekustamā īpašuma nostiprināšanu nosolītājam, līdzīpašniekam vai kreditoram – 2 % no nekustamā īpašuma vērtības (*euro*), ja īpašuma tiesības iegūst juridiska persona;3. īpašuma atsavināšana uz dāvinājuma līguma pamata – 3 % no nekustamā īpašuma vērtības (*euro*);4. nekustamā īpašuma ieguldīšana kapitālsabiedrības pamatkapitālā – 1 % no kapitālsabiedrības pamatkapitālā ieguldāmās nekustamā īpašuma ieguldījuma summas (*euro*).Vienlaikus atbilstoši noteikumu Nr. 1250 7.3 un 7.4 punktam noteikta samazināta valsts nodeva par īpašuma tiesību nostiprināšanu zemesgrāmatā saskaņā ar šo noteikumu 6. punktu, ja vecākam ir derīga karte, kas izsniegta Latvijas Goda ģimenes apliecības programmas ietvaros, vai vecāks to uzrāda nostiprinājuma lūguma iesniegšanas brīdī, vai ja vecāks līdz lēmuma pieņemšanai pievieno tās iestādes apliecinājumu, kas īsteno Latvijas Goda ģimenes apliecības programmu, ka vecāks atbilst nosacījumiem, lai saņemtu Latvijas Goda ģimenes apliecības programmas ietvaros izsniedzamo karti. Norādāms, ka saskaņā ar Ministru kabineta 2021. gada 1. jūnija noteikumu Nr. 352 "Latvijas Goda ģimenes apliecības programmas īstenošanas kārtība" 6. un 9. punktu Sabiedrības integrācijas fonds pieņem lēmumu par Latvijas Goda ģimenes apliecības piešķiršanu, pamatojoties uz personas iesniegumu, ja: 1. personas aprūpē ir:1.1. trīs bērni vai vairāk bērnu, tai skaitā audžuģimenē vai aizbildnībā esoši bērni un pilngadīgas personas, kuras nav sasniegušas 24 gadu vecumu, ja viņas iegūst vispārējo, profesionālo vai augstāko izglītību;1.2. bērns ar invaliditāti vai pilngadīga persona, kura nav sasniegusi 24 gadu vecumu, ja viņai ir noteikta I vai II invaliditātes grupa;2. attiecīgās personas, viņas bērnu un pilngadīgās personas, kura nav sasniegusi 24 gadu vecumu, deklarētā vai reģistrētā dzīvesvieta ir Latvijas Republikā, izņemot gadījumu, ja bērns vai pilngadīgā persona, kura nav sasniegusi 24 gadu vecumu, izglītību iegūst ārvalsts izglītības iestādē un viņas pagaidu dzīvesvieta ir ārvalstī;3. persona nav reģistrēta Uzturlīdzekļu garantiju fonda administrācijas iesniedzēju un parādnieku reģistrā parādnieka statusā;4. persona ir reģistrēta Uzturlīdzekļu garantiju fonda administrācijas iesniedzēju un parādnieku reģistrā parādnieka statusā un ir:4.1. persona ar invaliditāti;4.2. persona, kura pārejošas darbnespējas dēļ nestrādā ilgāk kā sešus mēnešus, ja darbnespēja ir nepārtraukta, vai vienu gadu triju gadu periodā, ja darbnespēja atkārtojas ar pārtraukumiem;4.3. noslēgusi vienošanos ar Uzturlīdzekļu garantiju fonda administrāciju par kārtību, kādā tā veic uzturlīdzekļu un likumisko procentu maksājumus, un noslēgto vienošanos pilda.Sabiedrības integrācijas fonds Latvijas Goda ģimenes apliecību izsniedz personai, kura iesniegusi iesniegumu, vai šo noteikumu 6.1. apakšpunktā minētajām personām no sešu gadu vecuma.Tādējādi pašreiz noteikumu Nr. 1250 7.3 un 7.4 punkts neapver visas Ministru kabineta 2021. gada 1. jūnija noteikumos Nr. 352 "Latvijas Goda ģimenes apliecības programmas īstenošanas kārtība" noteiktās personas, kurām var tikt piešķirta Latvijas Goda ģimenes apliecība. Ievērojot minēto, noteikumu projekts precizē noteikumu Nr. 1250 7.3 un 7.4 punktu, aizstājot vārdu "vecāks" ar vārdu "persona". Kā jau uzsvērts Ministru kabineta 2020. gada 10. decembra noteikumu Nr. 736 "Grozījumi Ministru kabineta 2009. gada 27. oktobra noteikumos Nr. 1250 "Noteikumi par valsts nodevu par īpašuma tiesību un ķīlas tiesību nostiprināšanu zemesgrāmatā"" sākotnējās ietekmes novērtējuma ziņojumā (anotācijā)[[2]](#footnote-2), saskaņā ar Bērnu tiesību aizsardzības likuma 26. panta sesto daļu, lai veicinātu un atbalstītu pašvaldību, komersantu un citu personu brīvprātīgu iesaistīšanos atbalsta sniegšanā daudzbērnu ģimenēm, valsts īsteno Latvijas Goda ģimenes apliecības programmu, kuras ietvaros Sabiedrības integrācijas fonds nodrošina karšu izsniegšanu daudzbērnu ģimenēm. Minētās programmas īstenošanas kārtību, tai skaitā daudzbērnu ģimenes apliecības piešķiršanas, izmantošanas, kā arī tās anulēšanas gadījumus un kārtību nosaka Ministru kabinets (Ministru kabineta 2016. gada 5. janvāra noteikumi Nr. 15 "Valsts atbalsta programmas "Latvijas Goda ģimenes apliecība "3+ Ģimenes karte"" īstenošanas kārtība"). Latvijas Goda ģimenes apliecību "3+ Ģimenes karte" ir tiesīgas saņemt visas personas, kuras atbilst Ministru kabineta 2016. gada 5. janvāra noteikumos Nr. 15 "Valsts atbalsta programmas "Latvijas Goda ģimenes apliecība "3+ Ģimenes karte"" īstenošanas kārtība" minētajiem daudzbērnu ģimenes kritērijiem un arī attiecīgi labumus no šīs valsts atbalsta programmas saņem personas, kuras ir saņēmušas minēto Latvijas Goda ģimenes apliecību "3+ Ģimenes karte", kas apliecina, ka ģimenes ir ieguvušas Latvijas Goda ģimenes statusu. Ievērojot minēto, ar grozījumiem pēc būtības tiek novērsta neprecizitāte un noteiktais regulējums, paredzot, ka atbalstu samazinātās valsts nodevas likmes apmērā var saņemt personas, kas ieguvušas Latvijas Goda ģimenes statusu. Noteikumu projektā noteiktajam regulējumam paredzēta spēkā stāšanās 2021. gada 1. jūlijā, tādējādi nodrošinot Ministru kabinetam dotā uzdevuma izpildi atbilstoši tā būtībai un nosakot regulējuma spēkā stāšanos iespējami drīzāk.  |
| 3. | Projekta izstrādē iesaistītās institūcijas un publiskas personas kapitālsabiedrības | Tieslietu ministrija. |
| 4. | Cita informācija | Nav. |
|   |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Sabiedrības mērķgrupas kopējo skaitlisko apmēru noteikt nav iespējams. Noteikumu projekts attiecas uz personām, kurām piešķirta Latvijas Goda ģimenes apliecība, kā arī uz tām personām, kas, to uzrāda nostiprinājuma lūguma iesniegšanas brīdī, vai ja persona līdz lēmuma pieņemšanai pievieno tās iestādes apliecinājumu, kas īsteno Latvijas Goda ģimenes apliecības programmu, ka persona atbilst nosacījumiem, lai saņemtu Latvijas Goda ģimenes apliecības programmas ietvaros izsniedzamo karti. Tāpat noteikumu projekts attieksies uz ikvienu fizisku un juridisku personu, kura nākotnē vēlēsies nostiprināt īpašuma tiesības, pamatojoties uz īpašuma atsavināšanu uz līguma vai tiesas lēmuma pamata par izsoles akta apstiprināšanu vai uz tiesas lēmuma pamata par nekustamā īpašuma nostiprināšanu, jo tiek samazināts valsts nodevas apmērs par īpašuma tiesību nostiprināšanu zemesgrāmatā minētajos gadījumos.  |
| 2. | Tiesiskā regulējuma ietekme uz tautsaimniecību un administratīvo slogu | Norādāms, ka valsts nodevas par īpašuma tiesību nostiprināšanu apmēra pārskatīšana, to samazinot, veicinās īpašuma tiesību savlaicīgu nostiprināšanu, tādējādi nodrošinot zemesgrāmatas kā publiska reģistra mērķi – sniegt publiski ticamu informāciju par nekustamā īpašuma īpašnieku. Īpašuma tiesību nostiprināšana vērsta uz trešo personu aizsardzību, kurām, iegādājoties nekustamu īpašumu vai arī pieņemot nekustamu īpašumu kā ķīlu, jābūt pārliecinātām par iegūto tiesību patiesumu, stabilitāti, neapstrīdamību un prioritāti.Kā norādīts priekšlikuma likumprojekta 6. pantam pamatojumā, atbilstoši Nekustamā īpašuma attīstītāju alianses veiktajam aprēķinam izmaiņas pozitīvi veicinās juridisko personu investīciju piesaisti dzīvokļu īpašumu iegādei, būtiski nesamazinot ieņēmumus no nodevām, bet vienlaikus palielinot kopējos nodokļu ieņēmumus par aptuveni 1,26 milj. *euro* gadā. Turklāt lielāku investīciju piesaisti nodrošinās arī investīciju pieaugums īres tirgū pēc jaunā Dzīvojamo telpu īres likuma stāšanās spēkā, kas tādējādi pozitīvi ietekmēs ieņēmumus no nodevām. |
| 3. | Administratīvo izmaksu monetārs novērtējums | Noteikumu projekts šo jomu neskar.  |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Fiziskām personām īpašuma atsavināšanas vai tiesas nolēmuma gadījumā nodevas likme samazināsies par 1/4, juridisko personu gadījumā – par 2/3.  |
|  |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021. gads | Turpmākie trīs gadi (*euro*) |
| 2022 | 2023 | 2024 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 44 647 600 | - 3 565 226 | 44 647 600 | - 6 111 820 | 44 647 600 | - 6 111 820 | - 6 111 820 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 44 647 600 | - 3 565 226 | 44 647 600 | - 6 111 820 | 44 647 600 | - 6 111 820 | - 6 111 820 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | - 3 565 226 | 0 | - 6 111 820 | 0 | - 6 111 820 | - 6 111 820 |
| 3.1. valsts pamatbudžets | 0 | - 3 565 226 | 0 | - 6 111 820 | 0 | - 6 111 820 | - 6 111 820 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 3 565 226 | X | 6 111 820 | X | 6 111 820 | 6 111 820 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 |  | 0 | 0 |
| 5.3. pašvaldību budžets | 0 |  | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Saskaņā ar likumu "Par valsts budžetu 2021. gadam" un likumu "Par vidēja termiņa budžeta ietvaru 2021., 2022. un 2023. gadam" valsts budžeta ieņēmumi no nodevas fiziskām personām par īpašuma tiesību un ķīlas tiesību nostiprināšanu zemesgrāmatā, izņemot mantojumus un dāvinājumus, plānoti 23 998 085 *euro* un no nodevas juridiskām personām par īpašuma tiesību un ķīlas tiesību nostiprināšanu zemesgrāmatā, izņemot mantojumus un dāvinājumus, plānoti 20 649 515 *euro*.Saskaņā ar Valsts vienotās datorizētās zemesgrāmatas datiem par 2020. gadā veiktajiem darījumiem: 1) valsts nodeva fiziskām personām par īpašuma tiesību nostiprināšanu zemesgrāmatā zemes īpašuma vai zemes un būvju īpašuma, vai būvju īpašuma, kura sastāvā ietilpst dzīvojamā māja (tajā skaitā, ar to funkcionāli saistītās ēkas un būves) un zemes un būvju īpašuma vai būvju īpašuma, kura sastāvā ietilpst tikai nedzīvojamā ēka vai nedzīvojamās ēkas un ar tām saistītās inženierbūves, atsavināšanas gadījumā uz līguma vai tiesas lēmuma pamata par izsoles akta apstiprināšanu vai uz tiesas lēmuma pamata par nekustamā īpašuma nostiprināšanu nosolītājam, līdzīpašniekam vai kreditoram tika aprēķināta 19 672 257 *euro* apmērā. Šajos gadījumos valsts nodeva tika aprēķināta 2 % apmērā, ņemot vērā noteikumu Nr. 1250 8. punktā noteikto valsts nodevas aprēķina novērtējuma summu;2) valsts nodeva dzīvokļa īpašuma atsavināšanai juridiskai personai, kas veic komercdarbību, uz līguma vai tiesas lēmuma pamata par izsoles akta apstiprināšanu vai uz tiesas lēmuma pamata par nekustamā īpašuma nostiprināšanu nosolītājam, līdzīpašniekam vai kreditoram tika aprēķināta 1 792 425 *euro* apmērā. Šajos gadījumos valsts nodeva tika aprēķināta 6 % apmērā, ņemot vērā noteikumos Nr. 1250 noteikto.Noteikumu projekts paredz samazināt minētajā pirmajā punktā piemēroto likmi no 2 % uz 1,5 % un otrajā punktā piemēroto likmi no 6 % uz 2 %.Ņemot vērā 2020. gada datus un to, ka plānotā valsts nodevas likme pirmajā gadījumā, salīdzinājumā ar spēkā esošo, samazināsies par 25 % un otrajā gadījumā par 66,6 %, secināms, ka attiecīgi samazināsies arī ieņēmumi:1. 19 672 257 *euro* \* 75 %= 14 754 192 *euro*, jeb samazinājums par 4 918 065 *euro*; 2. 1 792 425 *euro* \* 33,4 %=598 670 *euro*, jeb samazinājums par 1 193 755 *euro*.KOPĀ samazinājums gadā 4 918 065 *euro* (fiziskajām personām) + 1 193 755 *euro* (juridiskajām personām) = 6 111 820 *euro* jeb vidēji 509 318 *euro* mēnesī.Ņemot vērā to, ka noteikumu projekta stāšanās spēkā paredzēta 2021. gada 1. jūlijā, 2021. gada ietekme ir nosakāma par septiņiem mēnešiem, jeb 7\*509 318 *euro* = 3 565 226 *euro*.  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav. |
| 8. Cita informācija | Ir pamats uzskatīt, ka šo nodevu ieņēmumu samazinājumu kompensēs aktivitātes jauno nekustamo īpašumu segmentā. Nodokļu ieņēmumu kontekstā tiek analizēts tikai jauno dzīvokļu tirgus, jo to pārdošana saistīta ar pievienotās vērtības nodokli, iedzīvotāju ienākuma nodokli, kā arī uzņēmumu ienākuma nodokli no attīstītāju peļņas. Faktiskais nodokļu ieņēmumu apjoms ir lielāks, ņemot vērā iedzīvotāju ienākuma nodokļa, kā arī uzņēmumu ienākuma nodokļa apjomu no būvizstrādājumu ražošanas Latvijā.Secināts, ka katrs jauna dzīvokļa pārdošanas darījums valsts budžetā ienes aptuveni 30 820 *euro (pievienotās vērtības nodoklis 17 335  euro, valsts nodeva (2 %) 1653 euro, nodokļi būvniecībā (tiešās algas un nodokļi) 8889 euro, attīstītāja uzņēmuma ienākuma nodoklis 2923 euro)* uz katriem 100 000 *euro*. Jaunu dzīvokļu būvniecības apjoms Latvijā līdz šim ir bijis aptuveni 2000 dzīvokļu gadā, tomēr ir pamats uzskatīt, ka 2021. gadā šis apjoms būs par vismaz 20 %, jeb 400 dzīvokļiem lielāks.Uz to norāda, pirmkārt, jauno būvatļauju apjoms. Piemēram, 2019. gadā jauno būvatļauju apjoms bija 152 000 m2, savukārt 2020. gadā par trešdaļu (33 %) vairāk, proti, 202 000 m2. Arī ekspluatācijā pieņemto jauno dzīvokļu skaits turpina pieaugt, ja 2020. gada 1. ceturksnī ekspluatācijā tika nodoti 348 dzīvokļu, tad 2021. gada ceturksnī – 467 dzīvokļu.[[3]](#footnote-3)Dati no lielākajiem dzīvokļu attīstītājiem apliecina, ka 2021. gadā jauno dzīvokļu būvniecības pieaugums būs vismaz 33 %. Piemēram, Bonava šogad plāno pārdot par 390 dzīvokļus jeb par 22 % vairāk, nekā 2020. gadā, YIT šogad plāno pārdot 250 dzīvokļus jeb par 40 % vairāk, nekā 2020. gadā, AFI šogad plāno pārdot 120 dzīvokļus, Kaamoos - šogad plāno pārdot 100 dzīvokļus.Saskaņā ar Latvijas Stabilitātes programmā 2021.-2024. gadam[[4]](#footnote-4) norādīto: "ēku būvniecības apjomi pērn saglabājās iepriekšējā gada līmenī, palielinoties vien par 0,9 %". Kā izriet no Latvijas Stabilitātes programmā 2021.-2024. gadam norādītā, budžeta plānošanas ietvaros būvniecības attīstība, galvenokārt, tiek saistīta ar to, ka tiks veicināta infrastruktūras projekta realizācija, kā arī tieši Covid-19 krīzes pārvarēšanai un ekonomikas stimulēšanai novirzītie līdzekļi, kā arī Eiropas Savienības fondu investīcijas un Rail Baltica būvniecības uzsākšana. Tādējādi, pirmšķietami, jauno dzīvokļu būvniecības celtniecības pieaugums nav ņemts vērā, plānojot valsts budžeta ieņēmumus.Lai prognozētu jauno dzīvokļu būvniecības aktivitātes ietekmi uz budžeta ieņēmumiem, ir izmantotas pieticīgas prognozes salīdzinājumā ar faktisko situāciju, pieņemot, ka turpmākajos gados varētu tikt budžetā ieplānota daļa no nodokļu pieauguma tieši par jauno dzīvokļu būvniecību. Proti, papildu ieņēmumu prognozei tiek izmantoti šādi dati: 1) papildu ieņēmumu prognozēšanai tiek ņemts vērā pieaugums 20 % apmērā jeb 400 dzīvokļi (faktiskā situācija liecina, ka pieaugums ir 33 %);2) papildu ieņēmumu prognozēšanai tiek pieņemts, ka viena vidējā jaunā dzīvokļa pārdošanas cena 80 000 *euro* ar nodokļu ieņēmumu 23 000 *euro* no katra;3) pieaugums ir vienreizējs, pieņemot, ka turpmākajos gados pieauguma nav (faktiskā situācija rāda, ka pieaugums ir ikgadējs).Pie šāda scenārija ir secināms, ka uz 2021. gadu konstatētā jauno dzīvokļu būvniecības tirgus intensitāte nozīmē papildu nodokļu ieņēmumus vismaz 9,2 miljonu *euro* apmērā (400 x 23 000 *euro*).  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar.  |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Lai informētu sabiedrību par noteikumu projektu un dotu iespēju izteikt viedokli, noteikumu projekts atbilstoši Ministru kabineta 2009. gada 25. augusta noteikumiem Nr. 970 "Sabiedrības līdzdalības kārtība attīstības plānošanas procesā" pirms tā iesniegšanas Valsts kancelejā ievietots Tieslietu ministrijas un Valsts kancelejas tīmekļvietnē. |
| 2. | Sabiedrības līdzdalība projekta izstrādē | Tieslietu ministrija 2021. gada 21. aprīlī noteikumu projektu ievietoja savā tīmekļvietnē sadaļā "Sabiedrības līdzdalība" (pieejams: https://www.tm.gov.lv/lv/sabiedribas-lidzdaliba/diskusiju-dokumenti/tiesibu-akti), kā arī noteikumu projekts tika ievietots Valsts kancelejas tīmekļvietnē sadaļā "Ministru kabineta diskusiju dokumenti" (pieejams: https://mk.gov.lv/content/ministru-kabineta-diskusiju-dokumenti), tādējādi dodot iespēju sabiedrībai līdzdarboties tiesību akta izstrādes procesā. Sabiedrībai bija iespēja līdz 2021. gada 28. aprīlim sniegt rakstisku viedokli Tieslietu ministrijai par izstrādāto noteikumu projektu. Saīsināts termiņš noteikts, lai šo sabiedrībai labvēlīgā noteikumu projekta pieņemšanas un virzības laiku nodrošinātu pēc iespējas īsākā termiņā. Konkrētajā gadījumā tiek izpildīts likumdevēja jau precīzi dots uzdevums, par kura virzību sabiedrība var izteikties un sekot līdzi arī likumdošanas procesa ietvaros. |
| 3. | Sabiedrības līdzdalības rezultāti | Pēc noteikumu projekta ievietošanas Tieslietu ministrijas un Valsts kancelejas tīmekļvietnē 27. aprīlī saņemts priekšlikums no Latvijas Finanšu nozares asociācijas. Latvijas Finanšu nozares asociācijas priekšlikums nav atbalstīts. Ar priekšlikumu ierosināts izvērtēt noteikumu projekta papildināšanu, paredzot iespēju nostiprinājuma lūguma iesniedzējam veikt valsts nodevas samaksu samazinātā apmērā gadījumos, kad visi ar nostiprinājuma lūgumu saistītie dokumenti, t.sk. nekustamā īpašuma atsavināšanas līgumi, tiek noformēti atbilstoši Elektronisko dokumentu likumam un parakstīti ar drošu elektronisko parakstu, kā arī tie tiek iesniegti elektroniski, vienlaikus piekrītot saņemt zemesgrāmatas dokumentus elektroniski. Šādos gadījumos valsts nodevu varētu aprēķināt, piemēram, 90 procentu apmērā no noteikumu projektā plānotajām valsts nodevas likmēm. Priekšlikumā norādīts, ka līdzīga prakse jau patlaban tiek piemērota attiecībā uz valsts nodevas maksājumu apmēriem, iesniedzot dokumentus Uzņēmuma reģistrā, piemēram, veicot jaunus ierakstus vai izmaiņas Uzņēmuma reģistra vestajos reģistros, atbilstoši Ministra kabineta 2016. gada 11. oktobra noteikumu Nr. 664 "Noteikumi par valsts nodevu, kas maksājama par ierakstu izdarīšanu uzņēmumu reģistra žurnālā un komercreģistrā, kā arī iesniedzamo dokumentu reģistrēšanu" 4. punktam. Tāpat norādīts, ka šāda iespēja motivētu pakāpeniski mainīt praksi kādā dokumentu iesniedzēji izmanto šobrīd pieejamos elektroniskos risinājumus, piemēram *eParaksts eID* un *eParaksts mobile*, kā arī mazinātu šķēršļus gan kreditēšanas sektoram, gan patērētājiem attiecībā uz dokumentu apriti, tādā veidā veicinot kreditēšanas tirgu, kas būtu atbilstoši Ministru kabineta apstiprinātajam Finanšu sektora attīstības plānā 2021. – 2023. gadam iekļautajām iecerēm attiecībā uz ilgtspējīgas kreditēšanas veicināšanu.Sabiedrības līdzdalības rezultāti ievietoti Tieslietu ministrijas tīmekļa vietnē (https://www.tm.gov.lv/lv/pazinojums-par-lidzdalibas-iespejam-ministru-kabineta-noteikumu-projektam-grozijumi-ministru-kabineta-2009-gada-27-oktobra-noteikumos-nr-1250-noteikumi-par-valsts-nodevu-par-ipasuma-tiesibu-un-kilas-tiesibu-nostiprinasanu-zemesgramata). |
| 4. | Cita informācija | Ministru kabineta noteikumus pēc to pieņemšanas Ministru kabinetā izsludina, publicējot oficiālajā izdevumā "Latvijas Vēstnesis" ([www.vestnesis.lv](http://www.vestnesis.lv)), kā arī tie ir pieejami sistematizēti vortālā Likumi.lv ([www.likumi.lv](http://www.likumi.lv)). |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Rajona (pilsētas) tiesa, zvērināti notāri, Tieslietu ministrija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpilde nerada ietekmi uz pārvaldes funkcijām un institucionālo struktūru. Nav nepieciešama jaunu institūciju izveide, esošu institūciju likvidācija vai reorganizācija.  |
| 3. | Cita informācija | Nav. |

Iesniedzējs:

Ministru prezidenta biedrs,

tieslietu ministrs Jānis Bordāns

Alberinga 67036835

Kristine.Alberinga@tm.gov.lv

1. <https://titania.saeima.lv/LIVS13/saeimalivs13.nsf/0/D5558B479928A713C225868E002EAAD0?OpenDocument> [↑](#footnote-ref-1)
2. http://tap.mk.gov.lv/doc/2020\_12/TManot\_231120\_vn.2282.docx [↑](#footnote-ref-2)
3. <https://data.stat.gov.lv/pxweb/lv/OSP_PUB/START__NOZ__BU__BUE/BUE020c/table/tableViewLayout1/> [↑](#footnote-ref-3)
4. <http://tap.mk.gov.lv/doc/2021_04/FMINF_07042021_SP.832.DOCX> [↑](#footnote-ref-4)